Hjørring Private Realskoles drenge tabte finalen i Ekstra Bladets skolefodboldtunering, som blev spillet i Parken torsdag. Dermed blev det til en sølvmedalje.

Det blev rivalerne fra Johannesskolen på Frederiksberg, som vandt i finalen over drengene fra Hjørring Private Realskole i Parken i Ekstra Bladets årlige skolefodboldturnering. Hjørring-drengene tabte kampen 1-4. Det blev ellers en fin start på kampen for de unge hjørringensere. Jannik Pohl fra Hjørring scorede til 1-0 efter knap tre minutters spil. Derefter gik det ned ad bakke. Efter 1-1 ved pausen, scorede drengene fra Frederiksberg hele tre gange, og dermed var kampen tabt for Hjørring. Til gengæld fik de en flot sølvmedalje. 600 elever og forældre var rejst med til København for at bakke op om holdet.